# 9. oktobris

**9. oktobris** ir gada 282. diena pēc Gregora kalendāra (283. garajā gadā). Līdz gada beigām ir atlikušas 83 dienas.

## Vārda dienas

Elga, Elgars, Helga

## Notikumi

* 1558. gads — dibināta Venecuēlas pilsēta Merida.
* 1804. gads — dibināta Tasmanijas galvaspilsēta Hobārta.
* 1806. gads — Prūsija pieteica karu Francijai.
* 1820. gads — Gvajakila (tagad pilsēta Ekvadorā) deklarēja neatkarību no Spānijas.
* 1824. gads — Kostarikā atcelta verdzība.
* 1834. gads — atvērts publiskais Dublinas—Kingstonas dzelzceļš (pirmais publiskais dzelzceļš Īrijā).
* 1854. gads — Krimas karš: sākās Sevastopoles kauja.
* 1874. gads — izveidota Pasaules Pasta apvienība.
* 1920. gads — Polija okupēja Viļņu.
* 1934. gads — atentātā Marseļā tika nogalināts Dienvidslāvijas karalis Aleksandrs I Karadžordževičs un Francijas ārlietu ministrs Luijs Bartū.
* 1962. gads:
	+ Uganda ieguva neatkarību no Apvienotās Karalistes;
	+ pieņemts pašreizējais Ugandas karogs.
* 1970. gads — Kambodžā pasludināta Khmeru Republika.
* 1981. gads — Francijā atcelts nāvessods.
* 1983. gads — Rangūnas spridzināšanas laikā nogalināts Dienvidkorejas Ārlietu ministrs Lī Bum Suks un vēl 21 cilvēks.
* 2004. gads — Afganistānā pirmo reizi notika tiešās prezidenta vēlēšanas; uzvarēja pagaidu prezidents Hāmids Karzajs.
* 2006. gads — Ziemeļkoreja paziņoja, ka tā veikusi savu pirmo kodolsprādzienu.

## Dzimuši

* 1835. gads — Kamils Sensānss (*Camille Saint-Saëns*), franču komponists (miris 1921. gadā)
* 1852. gads — Hermanis Emils Fišers (*Hermann Emil Fischer*), vācu ķīmiķis (miris 1919. gadā)
* 1855. gads — Pauls Vīzners (*Paul Wiesner*), vācu burātājs (miris 1930. gadā)
* 1859. gads — Alfreds Dreifuss (*Alfred Dreyfus*), ebreju izcelsmes franču virsnieks (miris 1935. gadā)
* 1874. gads (j.s, pēc v.s. 27. septembrī) — Nikolajs Rērihs (*Николай Рёрих*), Krievijas mākslinieks un filozofs (miris 1947. gadā)
* 1881. gads — Moriss Ošpjē (*Maurice Hochepied*), franču peldētājs un ūdenspolo spēlētājs (miris 1960. gadā)
* 1888. gads — Nikolajs Buharins (*Николай Бухарин*), padomju politiķis (miris 1938. gadā)
* 1890. gads — Jānis Mediņš, latviešu komponists (miris 1966. gadā)
* 1892. gads — Ivo Andričs (*Иво Андрић*), serbu rakstnieks (miris 1975. gadā)
* 1893. gads — Verners Tepfers, latviešu ģenerālis (miris 1958. gadā)
* 1906. gads:
	+ Jānis Ivanovs, latviešu komponists (miris 1983. gadā)
	+ Saijeds Kutbs (*سيد قطب*, *Sayyid Qutb*), Ēģiptes islāma filozofs (miris 1966. gadā)
* 1907. gads — Žaks Tatī (*Jacques Tati*), franču mīms, kinorežisors, aktieris un scenārists (miris 1982. gadā)
* 1916. gads — Žans Dosē (*Jean Dausset*), franču imunologs (miris 2009. gadā)
* 1932. gads — Džīns Lebells (*Gene LeBell*), amerikāņu cīņas meistars un kaskadieris (miris 2022. gadā)
* 1940. gads — Džons Lenons (*John Lennon*), britu mūziķis (miris 1980. gadā)
* 1953. gads — Tonijs Šalhūbs (*Tony Shalhoub*), amerikāņu aktieris
* 1961. gads — Džulians Beilijs (*Julian Bailey*), britu autosportists
* 1964. gads — Giljermo del Toro (*Guillermo del Toro*), meksikāņu kinorežisors
* 1966. gads — Deivids Kemerons (*David Cameron*), britu politiķis
* 1969. gads — Stīvs Makvīns (*Steve McQueen*), britu kinorežisors, scenārists un videomākslinieks
* 1975. gads — Alberts Serra (*Albert Serra*), spāņu kinorežisors
* 1979. gads — Brendons Rauts (*Brandon Routh*), amerikāņu aktieris
* 1980. gads — Pāvels Doroševs, Latvijas futbolists

## Miruši

* 1797. gads — Viļņas gaons, Lietuvas rabīns (dzimis 1720. gadā)
* 1841. gads — Kārlis Frīdrihs Šinkels (*Karl Friedrich Schinkel*), prūšu arhitekts (dzimis 1781. gadā)
* 1914. gads — Žoržs de la Nezjērs (*Georges de la Nézière*), franču vieglatlēts (dzimis 1878. gadā)
* 1924. gads — Valērijs Brjusovs (*Валерий Брюсов*), krievu dzejnieks (dzimis 1873. gadā)
* 1934. gads:
	+ Aleksandrs I Karadžordževičs (*Александар I Карађорђевић*), Dienvidslāvijas karalis (dzimis 1888. gadā)
	+ Luijs Bartū (*Louis Barthou*), Francijas politiķis (dzimis 1862. gadā)
* 1950. gads — Nikolajs Hartmanis (*Nicolai Hartmann*), Latvijā dzimis vācbaltu filozofs (dzimis 1882. gadā)
* 1958. gads — Pijs XII (*Pius PP. XII*), Romas pāvests (dzimis 1876. gadā)
* 1967. gads — Če Gevara (*Che Guevara*), Latīņamerikas revolucionārs (dzimis 1928. gadā)
* 1974. gads — Oskars Šindlers (*Oskar Schindler*), ebreju glābējs (dzimis 1908. gadā)
* 1978. gads — Žaks Brels (*Jacques Brel*), Beļģijas dziedātājs (dzimis 1929. gadā)
* 1995. gads — Aleks Daglass-Hjūms (*Alec Douglas-Home*), britu politiķis (dzimis 1903. gadā)
* 1998. gads — Pēteris Pētersons, latviešu dramaturgs (dzimis 1923. gadā)
* 2004. gads — Žaks Deridā (*Jacques Derrida*), franču filozofs (dzimis 1930. gadā)
* 2016. gads — Andžejs Vajda (*Andrzej Wajda*) poļu kinorežisors (dzimis 1926. gadā)
* 2022. gads — Bruno Latūrs (*Bruno Latour*), franču sociologs un antropologs (dzimis 1947. gadā)
* 2024. gads — Rasma Garne, latviešu aktrise (dzimusi 1941. gadā)

## Svētku un piemiņas dienas

* Neatkarības diena (Uganda)
* Pasaules pasta diena